Diari Oficial de la Generalitat Valenciana


Sumari del DOGV 7607, del 03-09-2015 (2015/7292)

DECRET 128/2015, de 28 d'agost, del Consell, pel qual se separen i designen presidents de les autoritats portuàries d'Alacant i Castelló i se separen i designen vocals dels consells d'administració de les mateixes entitats.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7607

Data del DOGV
:   03-09-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/7292


Data del document
:   28-08-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * Alacant
    * instal·lació portuària

DECRET 128/2015, de 28 d'agost, del Consell, pel qual se separen i designen presidents de les autoritats portuàries d'Alacant i Castelló i se separen i designen vocals dels consells d'administració de les mateixes entitats. [2015/7292]  
L'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que estos consells estaran formats, respectivament, pel president de l'entitat, el capità marítim i tretze vocals.  
  
Per mitjà de decrets successius del Consell es van designar els presidents de les autoritats portuàries d'Alacant i Castelló i els vocals dels consells d'administració d'estes entitats.  
Com que han cessat una sèrie de vocals en els càrrecs que tenien esta condició en els consells d'administració esmentats, és convenient realitzar les oportunes separacions i designacions en les seues composicions.  
  
L'article 30.2 del citat text refós disposa que la designació dels vocals haurà de fer-se necessàriament a proposta de les administracions públiques i de les entitats i organismes representats en el consell d'administració. També indica que la separació i el nomenament dels vocals dels consells d'administració de les autoritats portuàries els acordarà l'òrgan competent de la comunitat autònoma, a proposta de les organitzacions, organismes i entitats que representen. I l'article 31 del mateix text refós establix que el president de l'autoritat portuària el designarà i el separarà l'òrgan competent de la comunitat autònoma, entre persones de reconeguda competència professional i idoneïtat.  
  
Correspon al Consell esta competència en virtut de l'article 17.b de la Llei 5/1983, de 30 de desembre, de la Generalitat, del Consell.  
  
Per això, d'acord amb les propostes degudament formulades per les respectives entitats, organismes i administracions que integren els consells d'administració de les autoritats portuàries d'Alacant i Castelló, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió del dia 25 d'agost de 2015,  
  
  
DECRETE  
  
Article 1. Separació de presidents i vocals  
1. Separar com a president de l'Autoritat Portuària d'Alacant Juan Ferrer Marsal.  
2. Separar com a vocals del Consell d'Administració de l'Autoritat Portuària d'Alacant els següents:  
Carlos Castillo Márquez i Juan Seva Martínez, en representació de l'Ajuntament d'Alacant.  
Luisa Pastor Lillo, Francisco Oliva Gómez, Gaspar Peral Ribelles i Arturo Marcos Sánchez, en representació de la Generalitat.  
3. Separar com a president de l'Autoritat Portuària de Castelló Juan José Monzonís Martínez.  
4. Separar com a vocals del Consell d'Administració de l'Autoritat Portuària de Castelló els següents:  
Alfonso Bataller Vicent i Marta Gallén Peris, en representació de l'Ajuntament de Castelló de la Plana.  
Javier Moliner Gargallo, Emilio Marín Bellver i Vicente Dómine Redondo, en representació de la Generalitat.  
  
Article 2. Designació de presidents i vocals  
1. Designar com a president de l'Autoritat Portuària d'Alacant Juan Antonio Gisbert García.  
2. Designar com a vocals del Consell d'Administració de l'Autoritat Portuària d'Alacant els següents:  
Gabriel Echávarri Fernández i Miguel Ángel Pavón García, en representació de l'Ajuntament d'Alacant.  
Natxo Bellido Suay, Ignacio Jiménez Raneda, Andrés Francisco Rico Mora i Gracia Enguix Gadea, en representació de la Generalitat.  
3. Designar com a president de l'Autoritat Portuària de Castelló Francisco Toledo Lobo.  
4. Designar com a vocals del Consell d'Administració de l'Autoritat Portuària de Castelló els següents:  
Amparo Marco Gual i Enric Nomdedéu Biosca, en representació de l'Ajuntament de Castelló de la Plana.  
Carlos Domingo Soler, José Javier Peris Segarra i M.ª Ángeles Fernández Izquierdo, en representació de la Generalitat.  
  
  
DISPOSICIÓ FINAL  
  
Única. Efectes  
El decret tindrà efectes des del dia que es publique en el Diari Oficial de la Comunitat Valenciana.  
  
València, 28 d'agost de 2015  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT